Bejaarde vrou aangerand, beroofArgieffoto: Nico Strydom ŉ Bejaarde vrou van Port Elizabeth is Vrydagoggend erg aangerand tydens ŉ huisroof. Kapt. Johan Rheeder, polisiewoordvoerder, het gesê die vrou is deur ŉ verdagte met ŉ blou oorpak aan, in haar huis in Haworthiaweg in Malabar oorval. “Sy het na haar kombuisdeur geloop waar hy haar ingewag het. Hy het haar met toue vasgebind en verskeie kere in haar gesig geslaan. Hy met haar selfoon, skootrekenaar en beursie gevlug,” het Rheeder gesê. Buiten haar beserings is die vrou erg getraumatiseerd en is sy na ŉ hospitaal geneem vir behandeling. Die Port Elizabeth-polisie ondersoek ŉ saak van huisroof. Niemand is nog in verband met die voorval in hegtenis geneem nie.